Промени по програмен продукт Счетоводство - версия 2015.08.03

1.	Въвеждане на първични документи в Дневник покупки

Програмата вече проверява за дублиране на документи за съответния доставчик не само в текущия месец, а и в предишните 12 месеца, тъй като съгласно чл. 72 ал.1 ЗДДС „упражняването на правото за приспадане на данъчен кредит може да стане в данъчния период, в който е възникнало това право или в един от следващите 12 данъчни периода.”
Програмата прави проверката при записа на въвеждания документ и в случай на дублиране извежда предупредително съобщение, в което цитира в кой месец е намерен този документ.

2.	Прехвърляне на данни от банкови извлечения (меню Автоматични операции)

а/ Добавена е възможност за осчетоводяване на банкови извлечения за валутни сметки по формата на обработваните до момента от програмата банки - формат МТ940 (с изключение на ОББ и ЦКБ).
В тази връзка е добавено ново поле „Валута“ в Номенклатура на банковите сметки, в което за валутните сметки трябва да попълните/изберете шифъра на валутата за съответната банкова сметка. 
При прехвърлянето на данните е добавен нов бутон „Валута курс“ ( вдясно от полето „Банка“), от където за улеснение можете да въвеждате курса на съответната валута за датата на извлечението.
Програмата предлага възможност да въвеждате курса на валутата и на всеки ред от извлечението след трансфера на данните.

б/ Добавена е възможност за осчетоводяване в две папки – „Папка Приход“ и „Папка Разход“.
Ако желаете и прихода и разхода на банката да се осчетоводяват в една папка, то тогава е необходимо да изберете в двете полета една и съща папка.

3. Възможност за достигане/позициониране и корекция на първичния документ посредством клавишна комбинация Shift+ляв бутон на мишката (или Alt+Enter) от следните справки:
3.1.  Справки ->Справки по сметки -> Обороти по статии на калкулация 
След като сме стъпили на избрана статия първо натискаме Shift+ляв бутон на мишката  за да се покаже движението по документи за тази статия. След това като сме стъпили на даден документ натискаме Shift+ляв бутон на мишката и програмата ни позиционира на този документ в съответната папка в периода, в който е осчетоводен на съответния ред от контировката.
3.2. Справки ->Справки по сметки -> Движение по статии на клакулация
След  като сме стъпили на даден документ натискаме Shift+ляв бутон на мишката и програмата ни позиционира на този документ в съответната папка в периода, в който е осчетоводен на съответния ред от контировката.
3.3. Справки -> Справки по сметки -> Движение за партида по всички сметки
След  като сме стъпили на даден документ натискаме Shift+ляв бутон на мишката и програмата ни позиционира на този документ в съответната папка в периода, в който е осчетоводен на съответния ред от контировката.